

ACTIMOB NEETs – Activare și mobilitate tineri NEETs

POCU/519/1/1/129203

FONDUL SOCIAL EUROPEAN

Programul Operațional Capital Uman 2014 – 2020

Programul Operațional Capital Uman 2014 – 2020

Axa prioritară 1 – Initiativă „Locuri de muncă pentru tineri”

Obiective speficifice: 1.1 Creşterea ocupării tinerilor NEETs şomeri cu vârstă între 16-24 ani, înregistraţi la Serviciul Public de Ocupare, cu rezidenţa în regiunile eligibile

Titlul proiectului: „ACTIMOB NEETs–Activare şi mobilitate tineri NEETs"

Cod proiect: POCU/519/1/1/129203

**Creşterea ocupării tinerilor NEETs şomeri cu vârstă între 16-24 ani, înregistraţi la Serviciul Public de Ocupare**

Agenția Națională pentru Ocuparea Forței de Muncă (ANOFM) implementează, începând cu data de 16 mai 2019, proiectul „ACTIMOB NEETs–Activare şi mobilitate tineri NEETs" – cod POCU/519/1/1/129203, cofinanțat din Fondul Social European (FSE), prin Programul Operațional Capital Uman 2014-2020 (POCU).

Durata proiectului este de 60 luni - durata aferentă perioadei de eligibilitate a cheltuielilor solicitate la rambursare 16.05.2017 – 15.05.2022.

Menționăm că pentru perioada 16.05.2017 – 15.05.2019 cheltuielile sunt retrospective.

Prin intermediul acestui proiect, ANOFM și-a propus să contribuie la susținerea ocupării a 10.728 tineri NEETs șomeri, cu vârsta între 16 - 24 ani, din regiunile eligibile, înregistrați la Serviciul Public de Ocupare (SPO) prin stimularea mobilitații si subvenționarea locurilor de muncă.

Proiectul va fi implementat cu sprijinul agențiilor județene pentru ocuparea forței de muncă din următoarele regiuni eligibile:

**Sud-Muntenia:** Argeș, Călărași, Dâmbovița, Giurgiu, Ialomița, Prahova, Teleorman

**Sud-Est:** Brăila, Buzău, Constanța, Galați, Tulcea, Vrancea

**Sud-Vest Oltenia:** Dolj, Gorj, Mehedinți, Olt, Vâlcea

**Bugetul proiectului** este de 190.155.943,29 lei (40.866.506,91 euro), din care 174.943.468 lei (aprox. 37.597.186,36 euro) sunt cheltuieli nerambursabile (curs 1 euro = 4,6531 lei).

●●●

**Obiectivele specifice ale proiectului**:

**Obiectiv Specific 1** - Stimularea ocupării tinerilor NEET șomeri înregistrați la Serviciul Public de Ocupare (SPO), prin acordarea subvenţii acordate angajatorilor pentru încadrarea în muncă a tinerilor NEET unici susţinători al familiei monoparentale, tinerilor NEET șomeri de lungă durată, tinerilor NEET, tineri NEET persoane cu handicap, absolvenţi ai unor instituţii de învăţământ sau absolvenţi din rândul persoanelor cu handicap după caz, conform art. 85, 80 din Legea 76/2002 cu modificările și completările ulterioare, pentru încadrare a 7.471 persoane.**Obiectiv Specific 2** - Stimularea ocupării tinerilor NEET șomeri înregistrați la Serviciul Public de Ocupare (SPO) prin acordarea a 3.257 prime.

●●●

●●●

**Obiectivul general al proiectului**: Creșterea oportunităților pentru încadrarea a 10.728 tineri NEETs șomeri înregistrați la Serviciul Public de Ocupare (SPO) prin stimularea mobilitații si subvenționarea locurilor de munca.

●●●

**Acordarea de prime tinerilor NEETs prin stimularea mobilității**

Prin intermediul proiectului „ACTIMOB NEETs–Activare şi mobilitate tineri NEETs" se vor acorda **prime de activare** șomerilor care se angajează conform prevederilor art. 73^2, alin.(1) din Legea 76/2002 din privind privind sistemul asigurărilor pentru șomaj și stimularea ocupării forței de muncă, cu modificările și completările ulterioare, 🡪 *Șomerii înregistrați la SPO, de cel puțin 30 de zile, care nu beneficiază de indemnizație de șomaj, în situația în care se angajează cu normă întreagă, pentru o perioadă mai mare de 3 luni, ulterior datei înregistrării la agențiile pentru ocuparea forței de muncă, au dreptul la o prima de activare în valoare de 1.000 de lei, neimpozabilă.*

***Prima de activare se acordă în două tranşe, astfel:***

*a) o tranşă egală cu 50% din cuantumul stabilit, la data angajării;*

*b) o tranşă egală cu 50% din cuantumul stabilit, după expirarea perioadei de 3 luni de la angajare.*

\*\*\*

De asemenea, prin intermediul proiectului, se vor acorda **prime de încadrare** șomerilor tineri NEETs care se angajează conform prevederilor art. 74 din Legea nr.76/2002 privind sistemul asigurărilor pentru șomaj și stimularea ocupării forței de muncă cu modificările și completările ulterioare.

Astfel, persoanele înregistrate ca şomeri la agenţiile pentru ocuparea forţei de muncă şi care se încadrează în muncă, potrivit legii, într-o localitate situată la o distanţă mai mare de 15 km de localitatea în care îşi au domiciliul sau reşedinţa, pot beneficia de o primă de încadrare, neimpozabilă.

Cuantumul primei de încadrare se calculează la 0,5 lei/km, proporţional cu numărul de zile în care persoana încadrată își desfășoară activitatea, dar nu mai mult de 55 lei/zi. Această primă se acordă pe o perioadă de 12 luni.

*\*\*\**

Totodată, șomerii NEETs care se încadrează în muncă, potrivit legii, într-o altă localitate situată la o distanţă mai mare de 50 km faţă de localitatea în care îşi au domiciliul/reşedinţa şi, ca urmare a acestui fapt, îşi schimbă domiciliul ori îşi stabilesc reşedinţa în localitatea respectivă sau în localităţile învecinate acesteia pot beneficia de o **primă de instalare**, neimpozabilă, conform prevederilor art. 75, **alin. (1),** din Legea nr.76/2002 privind sistemul asigurărilor pentru șomaj și stimularea ocupării forței de muncă cu modificările și completările ulterioare.

***Prima de instalare se acordă în cuantum diferenţiat****: conform preverilor* art. 75, **alin. (2),** din Legea nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, astfel*:*

*a) 12.500 lei pentru persoanele înregistrate ca şomeri la agenţiile pentru ocuparea forţei de muncă şi care se încadrează în muncă, potrivit legii, într-o altă localitate şi, ca urmare a acestui fapt, îşi schimbă domiciliul sau îşi stabilesc reşedinţa;*

*b) 15.500 lei pentru persoanele prevăzute la lit. a), care îşi schimbă domiciliul sau îşi stabilesc reşedinţa, în situaţia în care sunt însoţite de membrii familiei definite în sensul Legii nr. 287/2009 privind Codul civil, republicată, cu modificările ulterioare, iar în cazul familiei monoparentale, în situaţia în care sunt însoţite de copilul sau copiii aflaţi în întreţinere.*

*În cazul în care ambii soţi îndeplinesc condiţiile de acordare a primei de instalare prevăzute, unul va primi suma prevăzută la alin. (2), lit. a) din Legea nr.76/2002, adică 12.500 lei, iar celălalt va primi o primă de instalare în cuantum de 3.500 lei – alin. (3)*

*Conform art. 75, alin. (4), din legea mai sus menționată, în situaţia în care angajatorul sau autorităţile publice locale sau centrale asigură locuinţă de serviciu ori suportarea cheltuielilor de locuire aferente din fonduri ale angajatorului sau fonduri publice, prima de instalare se acordă în cuantum diferenţiat, astfel:*

*a) 3.500 lei pentru persoana aflată în situaţia prevăzută la art.75 alin. (2) lit. a);*

*b) 6.500 lei pentru persoana aflată în situaţia prevăzută la art.75 alin. (2) lit. b);*

*c) 3.500 lei pentru fiecare soţ aflat în situaţia prevăzută la art.75 alin. (3).*

**Subvenționarea locurilor de muncă pentru încadrarea șomerilor/persoanelor tineri NEETs**

Prin proiectul „ACTIMOB NEETs–Activare şi mobilitate tineri NEETs", se acordă cu respectarea prevederilor Legii nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, subvenții angajatorilor care încadrează în muncă, pe durată nedeterminată, tineri NEETs, după cum urmează:

1. Subvenții pentru o perioadă de 12 luni pentru angajatorii care încadrează pe perioadă nedeterminată:

* tineri NEETs absolvenţi ai unor instituţii de învăţământ;
* tineri NEETs unici susţinători al familiei monoparentale;
* tineri NEETs;
* tineri NEETs aflați în șomaj de mai mult de 6 luni, denumiți șomeri de de lungă durată, conform prevederilor legale;
* tineri NEETs cu handicap;

1. Subvenții pentru o perioadă de 18 luni pentru angajatorii care încadrează pe perioadă nedeterminată

* tineri NEETs absolvenţi cu handicap ai unor instituţii de învăţământ;

*Angajatorii care încadrează în muncă, pe durată nedeterminată,* ***absolvenţi*** *ai unor instituţii de învăţământ primesc lunar, pe o perioadă de 12 luni, pentru fiecare absolvent încadrat, o sumă în cuantum de* ***2.250 lei*** *(art. 80, alin. (1), Legea nr.76/2002 privind sistemul asigurărilor pentru șomaj și stimularea ocupării forței de muncă).*

**



*De asemenea, conform aceluiași articol, angajatorii care încadrează în muncă pe durată nedeterminată absolvenţi din rândul persoanelor cu handicap primesc lunar, pentru fiecare absolvent, suma prevăzută la art. 80 alin. (1) pe o perioadă de 18 luni.*



**

*Angajatorii care încadrează în muncă, pe perioadă nedeterminată, şomeri care sunt părinţi unici susţinători ai familiilor monoparentale tineri NEETs cu handicap, tineri NEETs şomeri de lungă durată sau tineri NEETs primesc lunar, pe o perioadă de 12 luni, pentru fiecare persoană angajată din aceste categorii, o sumă în cuantum de 2.250 lei, cu obligaţia menţinerii raporturilor de muncă sau de serviciu cel puţin 18 luni (art. 85, alin (1), Legea nr.76/2002).*



*Cadru legal:*

Este important de menționat faptul că proiectul „ACTIMOB NEETs–Activare şi mobilitate tineri NEETs"” **se adresează șomerilor tineri NEET.**

**Șomerul NEET** este persoana cu vârsta cuprinsă între 16 ani şi până la împlinirea vârstei de 25 de ani, care nu are loc de muncă, nu urmează o formă de învăţământ şi nu participă la activităţi de formare profesională, conform art. 5, IV^4 din Legea nr.76/2002 privind sistemul asigurărilor pentru șomaj și stimularea ocupării forței de muncă.

Agenția Națională pentru Ocuparea Forței de Muncă (ANOFM) atrage atenția cu privire la importanța locului de muncă și vine în sprijinul tinerilor NEETs care își doresc sa se angajeze, printr-o serie de măsuri active dedicate acestora, dar și angajatorilor, inclusiv prin acordarea de stimulente financiare.

Realizări

Prin intermediul proiectului, în perioada 16 Mai 2017 – 15 Mai 2019, au fost acordate **1134 prime de activare/încadrare/instalare**, **șomerilor tineri NEET** care s-au încadrat în muncă și **7.471 subvenții angajatorilor** care au încadrat în muncă **șomeri tineri NEET** care conform prevederilor Legii nr.76/2002 privind sistemul asigurărilor pentru șomaj și stimularea ocupării forței de muncă.

Echipa de management a asigurat planificarea, organizarea și coordonarea implementării proiectului, în conformitate cu graficul de activități din Cererea de finanțare. În acest sens, activitatea de management s-a concretizat prin coordonarea experților de implementare în vederea finalizării cererii de rambursare nr. 1, precum și prin asigurarea sprijinului permanent în derularea tuturor activităților.

Pentru asigurarea vizibilității proiectului, au fost realizate și publicate următoarele: un comunicat de presă, o informare GDPR prin care beneficiarii de prime și subvenții din perioada 2017-2019 au fost informați că datele lor cu caracter personal vor fi utilizate în scopul recuperării sumelor acordate în perioada respectivă precum și alte aspecte legate de proiect.

Trebuie menționat faptul că aceste documente au fost distribuite la nivelul tuturor agențiilor județene pentru ocuparea forței de muncă implicate în implementarea activităților proiectului, ele fiind încărcate atât pe site-ul [www.anofm.ro](http://www.anofm.ro), cât și pe site-urile AJOFM. Materialele au fost de asemenea, promovate pe rețelele de socializare și preluate de reprezentanții mass-media.

Valoarea cererii de rambursare nr. 1, transmise către Organismul Intermediar Regional Regiunea București Ilfov (OIR BI), este în sumă de 9.117.046,17 lei.



Sursa foto: <https://pxhere.com/en/photo/1447017>

*Nela Plugărescu*

*Manager proiect*

„ACTIMOB NEETs–Activare şi mobilitate tineri NEETs" Proiect cofinanțat din Fondul Social European

Programul Operațional Capital Uman 2014 – 2020

Agenția Națională pentru Ocuparea Forței de Muncă

[www.anofm.ro](http://www.anofm.ro/)

octombrie 2019

Conținutul acestui material nu reprezintă în mod obligatoriu poziția oficială a Uniunii Europene sau a Guvernului României